У верасні 2017 г. супрацоўнікі кафедры прынялі актыўны ўдзел у нарадзе спецыялістаў аддзелаў адукацыі, спорту і турызму раённых і гарадскіх выканаўчых камітэтаў Гродзенскай вобласці, якія курыруюць пытанні дашкольнай адукацыі. Дэкан факультэта кіравання і прафесійнага развіцця педагогаў Вольга Валер’еўна Клязовіч праінфармавала спецыялістаў пра перспектывы павышэння кваліфікацыі і перападрыхтоўкі педагагічных работнікаў устаноў дашкольнай адукацыі Гродзенскай вобласці ў ІПКіП БДПУ; загадчык кафедры менеджменту і адукацыйных тэхналогій Юлія Мікалаеўна Кіслякова распавяла пра арганізацыю прафесійнага ўзаемадзеяння ў рамках работы філіяла кафедры. Мне ж, аўтару гэтых радкоў, давялося раскрыць спецыфіку фарміравання прафесійнай кампетэнтнасці педагогаў дашкольнай адукацыі па стварэнні дзіцячага калектыву сродкамі выяўленчай дзейнасці.